ברלין בלוז

ברלין בלוז היא סדרת טלוויזיה ישראלית שיצרו דנה אידיסיס ואיתמר רוטשילד, בכיכובם של רוטשילד ושל שירה נאור. הסדרה עלתה בבינג' ב-yes ב-27 במרץ 2024. הסדרה בת שישה פרקים. עלילתה מבוססת על התקופה בה חיו אידיסיס ורוטשילד בברלין בשנים 2018–2019. בתקופה זאת אידיסיס ניסתה לכתוב את העונה השנייה של "על הספקטרום", אך בעצת סייד קשוע היא החלה לכתוב על חייה בברלין. הסדרה אומנם מתרחשת בברלין, אך היא צולמה בבודפשט.

הסדרה הייתה אמורה לעלות ב-23 באוקטובר 2023, אך עקב מלחמת חרבות ברזל עלתה בסופו של דבר באיחור של חמישה חודשים, במרץ 2024.

 עלילה 
הסדרה מתרכזת בטליה (שירה נאור) וביונה (איתמר רוטשילד), זוג שעובר לגור בברלין לשנה, בעקבות הצעת עבודה שקיבל יונה כנגן אבוב בפילהרמונית של ברלין. בעוד טליה מנסה לכתוב את הרומן החדש שלה בבתי קפה בעיר ללא הצלחה, יונה מנסה להשתלב בחברה הגרמנית, הוא לומד את השפה ואת התרבות הגרמנית, בניגוד לאשתו שרואה את עצמה כזרה בעיר. לכך מתווסף העניין של היותו של יונה נכד לניצול שואה שגדל בלייפציג, מה שמביא את ליחס מורכב לשהות שלהם שם מצד אימו שלומית (ליאורה ריבלין).

 צוות השחקנים והדמויות 
טליה גלוסקא (שירה נאור) – אשתו של יונה, אמא של רני. סופרת, כתבה ספר מצליח בשם "מעיין" המבוסס על הסיפור של אחיה- אדם עם בעיות פסיכיאטריות. עוברת בעקבות הצעת העבודה של יונה לברלין לשנה אך היא מתקשה להסתגל לחיים בברלין ורוצה לחזור לישראל. מנסה לכתוב ספר חדש אך לא מצליחה לכתוב אותו בברלין.
יונה גלוסקא (איתמר רוטשילד) – בעלה של טליה, בנה של שלומית, אבא של רני. נגן אבוב. קיבל הצעת עבודה במקהלה הממוקמת בברלין כנגן אבוב שני, מעביר את משפחתו לברלין.
שלומית גלוסקא (לאורה ריבלין) – אמא של יונה, מגיעה לגרמניה כדי לבקר את יונה ומשפחתו, עדיין יש לה שנאה כלפי הגרמנים.
רני גלוסקא (אמלין קינן) – בתם של טליה ויונה, נכדתה של שלומית.
גדי (אורי קומאי) – אחיה של טליה. יש לו בעיות נפשיות, עליו טליה כתבה את ספרה הראשון- מעיין.
מאיר סויסה – אבא של טליה וגדי.
נעמה שפירא – אמא של טליה וגדי.
שלי אוחנה-כרמי (אליענה בקייר) – ישראלית שגרה בברלין ומסייעת לטליה. מנהלת קבוצת פייסבוק של ישראלים בברלין.
צורי (תמיר בר) – חבר של יונה, חי בברלין כבר מספר שנים.

 פרסים ומועמדויות 
פרסשנהקטגוריהעבורתוצאהמקורפרס האקדמיה הישראלית לטלוויזיה2024סדרת דרמה קומית וקומדיית מצביםברלין בלוזשחקן ראשי בסדרת בסדרת דרמה קומית וקומדיית מצביםאיתמר רוטשילדשחקנית ראשית בסדרת דרמה קומית וקומדיית מצביםשירה נאורשחקן משנה בסדרת דרמה קומית וקומדיית מצביםתמיר ברשחקנית משנה בסדרת דרמה קומית וקומדיית מצביםלאורה ריבליןבימוי בסדרת דרמה קומית וקומדיית מצביםרם נהריתסריט בסדרת דרמה קומית וקומדיית מצביםדנה אידיסיס ואיתמר רוטשילדצילום בסדרה עלילתיתשרק דה מאיועריכת תמונה בסדרה עלילתיתרוני איזמן מקנזי ועידון מוכריקהקלטה ועיצוב פסקול בסדרה עלילתיתמקסים סגל ואביב אלדמע

 קישורים חיצוניים 



 ברלין בלוז, באתר Yes

 ביקורות 







 הערות שוליים 

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:yes הטלוויזיה בלוויין: תוכניות וסדרות
קטגוריה:תוכניות טלוויזיה בעברית